  Майя Бывальцева 17-тӥ куартолэзьлы Удмуртиын коронавирус инфекциез эшшо 47 адямилэсь шараязы. Черламъёс пӧлын 14 аресозь вить пиналъёс но 65 арессэс ортчем арлыдоос. Со сярысь элькунысь оперативной штаб ивортӥз. Диагноззы Ижкарын 17 улӥсьёслэн зэмаз, Глазкарын – 10, Балезино ёросын – укмыс, Красногорск ёросын – тямыс, Юкаменск, Ува, Дэбес ёросъёсын – быдэн одӥг. 47 адями висёнэз вормиз. Одӥг мурт кулӥз, кышномуртлы 74 арес вал Туннэ нуналлы Удмуртиын выль коронавирус инфекциен черлан 33 сюрс 528 учыр лабораториосын зэматэмын. 30 сюрс 389 адями йӧназ, 432 мурт кулӥз. Элькунын выль коронавирус инфекцилы 1 миллион 112 сюрс 536 эскеронъёс ортчытӥзы, берло нуналскын – 3 сюрс 606. 17-тӥ куартолэзьлы Удмуртиын 103 сюрс 753 адями коронавируслэсь прививка пуктӥз, со пӧлысь 74 сюрс 788-эз кыкетӥ люкетсэ басьтӥзы ни. Тегъёс: Тазалык Ижкар висён Удмуртия коронавирус  